Euroopan keskuspankin suuntaviivat, annettu 25 päivänä lokakuuta 2001, Euroopan keskuspankkijärjestelmän ja Euroopan keskuspankin perussäännön 52 artiklan täytäntöönpanosta siirtymäkauden jälkeen annettujen suuntaviivojen EKP/2000/6 muuttamisesta (EKP/2001/10)



Virallinen lehti nro L 304 , 21/11/2001 s. 0028 - 0029



Euroopan keskuspankin suuntaviivat, annettu 25 päivänä lokakuuta 2001, Euroopan keskuspankkijärjestelmän ja Euroopan keskuspankin perussäännön 52 artiklan täytäntöönpanosta siirtymäkauden jälkeen annettujen suuntaviivojen EKP/2000/6 muuttamisesta (EKP/2001/10) (2001/805/EY) EUROOPAN KESKUSPANKIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 106 artiklan 1 kohdan sekä Euroopan keskuspankkijärjestelmän ja Euroopan keskuspankin perussäännön 16 ja 52 artiklan, sekä katsoo seuraavaa: (1) Euroopan keskuspankkijärjestelmän ja Euroopan keskuspankin perussäännön 52 artiklan täytäntöönpanosta siirtymäkauden jälkeen 20 päivänä heinäkuuta 2000 annetuissa suuntaviivoissa EKP/2000/6(1) vahvistetaan edellytykset, joiden täyttyessä rahaliittoon osallistuvien jäsenvaltioiden kansalliset keskuspankit vaihtavat muiden rahaliittoon osallistuvien jäsenvaltioiden setelit niiden pariarvoon. Kyseisten suuntaviivojen 3 artiklan mukaan setelit, jotka voidaan vaihtaa, eivät saa olla pahoin vaurioituneita, ja siinä mainitaan erikseen kaksi tapausta, joissa setelit eivät kelpaa vaihdettaviksi. (2) Muutamat kansalliset keskuspankit ovat päättäneet ottaa käyttöön järjestelyn, jonka mukaan jäsenvaltion setelit merkitään 1.1.2002 jälkeen, millä pyritään helpottamaan ja suojaamaan jäsenvaltion seteleiden poistamista käytöstä. Merkitsemisen tarkoituksena on vähentää suuren yleisön halukkuutta ottaa vastaan kansallisia seteleitä ja käyttää niitä edelleen laillisena maksuvälineenä. (3) Kun otetaan huomioon yleinen velvoite vaihtaa muiden rahaliittoon osallistuvien jäsenvaltioiden seteleitä, on varmistettava, että merkittyjä seteleitä ei hyväksytä eli että merkittyjä seteleitä käsitellään samalla tavoin kuin vaurioituneita seteleitä. Tästä syystä suuntaviivojen EKP/2000/6 3 artiklaa on muutettava vastaavasti, jotta merkityt setelit mainittaisiin nimenomaisesti kuuluvan niihin seteleihin, jotka eivät kelpaa vaihdettaviksi. (4) Tiedot eri jäsenvaltioiden seteleiden merkitsemisessä noudattamista menettelytavoista on myös julkaistava EKP:n verkkosivuilla. (5) Perussäännön 12.1 ja 14.3 artiklan mukaan EKP:n suuntaviivat ovat erottamaton osa yhteisön lainsäädäntöä, ON ANTANUT NÄMÄ SUUNTAVIIVAT: 1 artikla Uuden perustelukappaleen lisääminen Suuntaviivojen EKP/2000/6 johdanto-osaan lisätään seuraava uusi 4 a perustelukappale: "(4 a) Pahoin vaurioituneet setelit eivät yleensä kelpaa vaihdettaviksi, ja tietyt tapaukset, joissa seteleitä ei vaihdeta, mainitaan erikseen. Muutamat rahaliittoon osallistuvien jäsenvaltioiden kansalliset keskuspankit ottavat käyttöön merkintätapoja, joilla pyritään helpottamaan ja suojaamaan kansallisten setelien poistamista käytöstä, ja siksi merkityt setelit mainitaan nimenomaisesti kuuluvan niihin seteleihin, jotka eivät kelpaa vaihdettaviksi. Eri jäsenvaltioiden noudattamia merkintätapoja koskevien tietojen julkaiseminen EKP:n verkkosivuilla on tarpeellista." 2 artikla 1 artiklan muuttaminen Suuntaviivojen EKP/2000/6 1 artiklaan lisätään seuraava teksti neljännen luetelmakohdan jälkeen: "- 'merkitsemisellä' tarkoitetaan kansallisten seteleiden yksilöitymistä erottuvalla ja erityisellä tunnuksella, esimerkiksi rei'ittäjällä tehdyillä rei'illä, minkä toteuttavat toimivaltaiset laitokset kussakin rahaliittoon osallistuvassa jäsenvaltiossa toteutettavia oikeudellisia toimia täytäntöön pannessaan tarkoituksenaan helpottaa jäsenvaltion seteleiden poistamista käytöstä," 3 artikla 3 artiklan muuttaminen Suuntaviivojen EKP/2000/6 3 artikla muutetaan sanamuodoltaan seuraavaksi: "Muiden rahaliittoon osallistuvien jäsenvaltioiden setelit, jotka voidaan vaihtaa näiden suuntaviivojen mukaisesti, eivät saa olla pahoin vaurioituneita. Ne eivät saa koostua useammasta kuin kahdesta saman setelin yhteenliitetystä osasta eivätkä ne saa olla varkaudenestolaitteen vahingoittamia. Ne eivät saa olla myöskään merkittyjä tai sillä tavoin vahingoittuneita, että merkinnän olemassaoloa on mahdotonta tarkistaa." 4 artikla Loppusäännökset Näitä suuntaviivoja sovelletaan kaikkiin muiden rahaliittoon osallistuvien jäsenvaltioiden seteleihin, jotka esitetään vaihdettaviksi 1.1.2002 ja 31.3.2002 välisenä aikana. Nämä suuntaviivat osoitetaan rahaliittoon osallistuvien jäsenvaltioiden kansallisille keskuspankeille. Nämä suuntaviivat julkaistaan Euroopan yhteisöjen virallisessa lehdessä. Tehty Frankfurt am Mainissa 25 päivänä lokakuuta 2001. EKP:n neuvoston puolesta Willem F. Duisenberg (1) EYVL L 55, 24.2.2001, s. 66; konsolidoitu versio julkaistu EYVL:ssä C 325, 21.11.2001.